open-index/open-wikipedia-markdown huggingface dataset:
Peristiwa (fizik zarah)

Dalam fizik zarah, suatu **peristiwa** merujuk kepada hasil sejurus selepas terjadinya interaksi asas antara zarah subatom, yang berlaku dalam jangka masa sangat singkat, di kawasan ruang setempat yang tepat. Disebabkan prinsip ketakpastian, peristiwa fizik zarah tidak sama makna dengan peristiwa teori kerelatifan, iaitu satu titik ruang-masa yang boleh diketahui dengan tepat, dipanggil koordinat ruang-masa.

## Gambaran keseluruhan
Dalam sebuah peristiwa fizik zarah yang lazim, zarah yang masuk akan terserak atau musnah, dan hingga ratusan zarah dapat dihasilkan, walaupun hanya sebilangan kecil daripadanya mungkin zarah baharu yang belum ditemui lagi.

Dalam kebuk gelembung dan kebuk awan, "peristiwa" boleh  dilihat dengan cerapan jejak zarah bercas yang muncul dari ruang peristiwa sebelum dilengkung medan magnet kebuk. Dalam pemecut zarah moden, peristiwa adalah hasil interaksi yang berlaku apabila alur zarah bersilang di dalam pengesan zarah.

Kuantiti fizikal digunakan untuk menganalisis peristiwa termasuk keratan rentas pembezaan, fluks alur (bergantung kepada ketumpatan bilangan dan halaju purata zarah alur), serta kadar dan luminositi eksperimen.

Setiap peristiwa fizik zarah bermodelkan teori serakan berasaskan teori medan kuantum zarah dan interaksinya. Diberi zarah masuk peristiwa, matriks-S digunakan untuk mencirikan kebarangkalian pelbagai keadaan zarah keluar. Untuk teori medan kuantum yang sesuai, matriks-S boleh dikira dengan pengembangan usikan dalam bentuk gambar rajah Feynman.

Peristiwa berlaku secara semula jadi dalam astrofizik dan geofizik, seperti hujanan zarah subatom terhasil daripada peristiwa serakan sinar kosmik.

## Rujukan

## Bacaan lanjut
* 
*
Luminositi (teori serakan)

Dalam teori serakan dan fizik pemecut, **luminositi** (*L*) adalah nisbah bilangan peristiwa dikesan (*dN*) dalam jangka masa tertentu (*dt*) kepada keratan rentas (&#x3C3;):

: 
L = \frac{1}{\sigma}\frac{dN}{dt}.


Ia mempunyai dimensi peristiwa per masa per luas, dan biasanya dinyatakan dalam unit cgs, cm−2·s−1 atau unit bukan SI,  b−1·s−1. Secara praktikal, *L* bergantung pada parameter alur zarah, seperti lebar alur dan kadar aliran zarah, serta ciri-ciri sasaran, seperti saiz dan ketumpatan sasaran.

Sebuah kuantiti berkaitan, **luminositi kamiran** (*L*kam), merupakan kamiran luminositi ke atas masa: 

: 
L_\mathrm{kam} = \int L \ dt.


Luminositi dan luminositi kamiran adalah nilai berguna untuk mencirikan prestasi pemecut zarah. Khususnya, semua eksperimen pelanggar ingin memaksimumkan luminositi kamiran mereka, kerana semakin tinggi luminositi kamiran, semakin banyak data untuk dianalisis.

## Contoh luminositi pelanggar
Berikut beberapa contoh tertentu luminositi pemecut.

## Rujukan
Amu Darya

**Amu Darya** (juga **Amu**, **Amo** atau **Jay-hoon** serta dahulunya **** dalam Latin serta  dalam Yunani Purba) ialah sebuah sungai di Asia Tengah serta Afghanistan. Bermula di Pergunungan Pamir di utara Hindu Kush, Amu Darya terbentuk melalui percantuman Sungai Vakhsh dan Sungai Panj di Rizab Alam Tigrovaya Balka di sempadan Afghanistan-Tajikistan, dan mengalir ke arah barat laut ke Laut Aral Selatan. Di kawasan hilir,sungai ini membentuk sempadan Afghanistan dengan negara Tajikistan, Uzbekistan dan Turkmenistan. Dalam sejarah purba, sungai ini dianggap sebagai sempadan Iran Raya dengan "Turan", kini secara kasarnya meliputi Asia Tengah.

## Nota


## Rujukan

## Pautan luar

*  The Amu Darya Basin Network
Trez Amigos

**Trez Amigos** () ialah sebuah kumpulan muzik Malaysia berketurunan Portugis yang berasal dari Melaka, terdiri daripada Horace Sta Maria, Camillo Gomes dan Ernest Rodrigues. Trio ini mempersembahkan lagu-lagu mereka dalam 3 bahasa–Portugis, Inggeris dan Melayu. Mereka meraih kejayaan antara 1950-an dan 1960-an, terkenal dengan lagu-lagu popular mereka seperti "O Bulan Chemeriang Menyinar di Malaya", "Pisang Goreng" dan "Itu Dia Berchinta".

## Sejarah
Trez Amigos ditubuhkan pada 1947 dengan ahli asalnya terdiri daripada Horace Sta Maria, Andrew Carvalho dan Ernest Rodrigues yang sama-sama mempunyai minat terhadap bidang muzik. Andrew bagaimanapun meninggalkan kumpulan itu untuk ke Singapura atas urusan kerja, dan tempatnya digantikan oleh Camilo Gomes. Mereka mula dikenali ketika memenangi pertandingan bakat Radio Malaya (kini Radio Televisyen Malaysia) pada tahun 50-an. Sejak itu, lagu-lagu mereka diperdengarkan di Radio Malaya di Singapura dan Tanah Melayu. Trez Amigos turut mendapat perhatian rangkaian penyiaran British, BBC yang menyiarkan lagu-lagu mereka untuk rancangan TV Krismas mereka pada tahun 1952 dan pertabalan Ratu Elizabeth II pada tahun 1953. Pada tahun yang sama, lagu mereka, "O Bulan Chemeriang Menyinar di Malaya" telah dirakamkan dalam versi bahasa Inggeris, "Oh, the Moon is Shining Bright in Malaya".

Diikuti oleh Radio Portugal pada tahun 1954 - penghargaan untuk Tanah Melayu dan komuniti Portugis-Eurasia. Malayan Film Unit (kini Filem Negara Malaysia) menerbitkan dokumentari selama 30 minit Trez Amigos dan menayangkannya di pawagam seluruh negara pada tahun 1954. Populariti Trez Amigos semakin mendapat tempat apabila mereka dijemput untuk menyanyi di Istana Negara di Kuala Lumpur ketika Tunku Abdul Rahman mengadakan majlis jamuan untuk Ketua Negara-negara Komanwel menjelang kemerdekaan Tanah Melayu pada tahun 1957.

Biarpun semasa darurat, Trez Amigos mengadakan jelajah di seluruh negara bagi memperdengarkan karya muzik mereka dan di mana sahaja mereka menjadi tumpuan peminat. Malah mereka juga pernah diundang mengadakan persembahan di kebanyakan majlis sosial secara percuma. Satu-satunya kemunduran mereka ialah ketika Rodrigues dan Gomez meninggalkan kumpulan itu pada tahun 1960 kerana pertukaran pekerjaan. Untuk memastikan kesinambungan kumpulan itu, Horace menggantikannya dengan adik-beradiknya, Arthur dan Kenneth. Kedua-duanya mempunyai bakat menyanyi. Walau bagaimanapun, ketika kumpulan ini masih berada di puncak dengan sekitar 50 lagu, ketiga-tiga mereka berhenti menyanyi pada tahun 1972 dan berhijrah ke Australia. Horace telah berkunjung ke Melaka setiap tahun pada bulan Jun untuk berkongsi pengalamannya dengan artis-artis baru di penempatan dan di tempat lain.

## Diskografi

### Album
* *The Trez Amigos* (1959)
* *Bintang Malaya Hawaiian Band* (1959)
* *Campfire Songs* (1965)

### Lagu dan single
* "O Bulan Chemeriang Menyinar di Malaya" (1953)
* "O Maria" (1953)
* "Pisang Goreng" (1959)
* "Malam Indah" (1959)
* "Bulan di Malaya" (1959)
* "Itu Dia Berchinta" (1959)

## Filemografi

## Rujukan

## Pautan luar
* Trez Amigos di Discogs
*
Kerajaan Nasional Ukraine (1941)

**Kerajaan Nasional Ukraine** (Bahasa Ukraine: Українське Державне Правління (УДП), *Ukrainske Derzhavne Pravlinnia (UDP)*; *Ukrainian State Board*) tahun 1941 adalah kerajaan isytihar sendiri Ukraine yang dibentuk di  wilayah Ukraine taklukan Jerman Nazi. Kerajaan ini telah ditubuhkan pada 30 Jun 1941 oleh Akta Pemulihan Negara Ukraine. Ia dipimpin oleh puak OUN Stepan Bandera.

Pada 22 Jun 1941 para pemimpin OUN bertemu di Kraków, Taklukan Poland, dan membuat rancangan untuk mewujudkan sebuah negara Ukraine. Para pemimpin mesyuarat ini, Vsevolod Petriv dan Volodymyr Horbovy, menghantar surat kepada Adolf Hitler menawarkan kerjasama sebagai pertukaran untuk kemerdekaan Ukraine.

Dengan bermulanya Operasi Barbarossa, ramai orang beranggapan bahawa mereka menemui sekutu baru bersama Jerman Nazi. Ketua kerajaan ini adalah Yaroslav Stetsko. Ramai anggota adalah bekas pegawai kerajaan dan pemimpin tentera Republik Rakyat Ukraine. Jerman tidak mengiktiraf kerajaan ini; ia menangkap dan memenjarakan anggotanya dalam masa beberapa minggu.

## Struktur kerajaan
Kerajaan tahun 1941 berusaha untuk memasukkan sebanyak mungkin parti-parti politik Ukraine. Struktur dan tatanama pegawai kerajaan cukup luas. Mereka ialah:

Perdana Menteri - Yaroslav Stetsko

#Timbalan Perdana Menteri – Marian Panchyshyn – tiada fahaman politik
#Timbalan Perdana Menteri – Lev Rebet (OUN)
#Menteri Dalam Negeri – Volodymyr Lysy (Parti Radikal Sosialis)
#Menteri Luar Negeri – Volodymyr Stakhiv
#Menteri Pertahanan – Vsevolod Petriv (Parti Revolusi Sosial)
#Menteri Keselamatan Negara – Mykola Lebed (OUN)
#Menteri Kehakiman – Yulian Fedusevych
#Menteri Pertanian – Yevhen Khraplyvy (Parti Demokratik Nasional Ukraine)
#Menteri Kesihatan - Marian Panchyshyn (tiada fahaman politik)
#Menteri Pendidikan - Volodymyr Radzykevych (tiada fahaman politik)
#Menteri Komunikasi - N. Moroz (tiada fahaman politik)
#Menteri Penerangan - Oleksandr Hai-Holovko (tiada fahaman politik)
#Menteri Penyelarasan Politik - Ivan Klymiv-Lehenda (OUN)
#Timbalan Menteri Dalam Negeri - Konstantyn Pankivsky (Parti Radikal Sosialis)
#Timbalan Menteri Luar Negeri - Oleksandr Maritchak (Parti Demokratik Nasional Ukraine)
#Timbalan Menteri Pertahanan - Roman Shukhevych (OUN)
#Timbalan Menteri Pertahanan - Oleksandr Hasyn (OUN)
#Timbalan Menteri Kehakiman - Bohdan Dzerovych (tiada fahaman politik)
#Timbalan Menteri Pertanian - Andriy Piasetsky (Barisan Perpaduan Nasional)
#Timbalan Menteri Kesihatan - Roman Osinchuk
#Setiausaha Kementerian Kesihatan - Oleksandr Barvinsky (tiada fahaman politik)

Kerajaan ini juga menampilkan Majlis Warga Senior, yang diketuai oleh Kost Levytsky.

## Rujukan
Urticaceae

**Urticaceae** ialah suatu keluarga tumbuhan berbunga merangkumi pelbagai jenis spesies yang umum disebutkan dengan nama "jelatang" termasuk jelatang gajah, jelatang ayam dan jelatang Inggeris. Tumbuhan-tumbuhan dalam spesies ini berkongsi sifat dedaun yang mampu menyebabkan kerengsaan apabila disentuh.

Sebanyak kira-kira 2,625 spesies didapati terhimpun dalam 53 atau 54 genus. Genus-genus ini termasuk *[[Pilea]]* (500 hingga 715 spesies), *[[Elatostema]]* (300 spesies), *[[Urtica]]* (80 spesies) dan *[[Cecropia]]* (75 spesies).

## Rujukan
Laut Barents

**Laut Barents** (, ; ) ialah sebuah laut yang terletak di utara Norway dan Semenanjung Kola. Nama laut ini berasal dari pelaut Belanda Willem Barentsz.

Bahagian selatan Laut Barents, termasuk pelabuhan Murmansk (Rusia) dan Vardø (Norway) tidak membeku sepanjang tahun oleh kerana Arus Atlantik Utara yang hangat. Memasuki bulan September, hampir seluruh Laut Barents tidak membeku. Sehingga Perang Musim Sejuk, wilayah Finland juga meliputi Laut Barents, dengan pelabuhan di Petsamo sebagai satu-satunya pelabuhan musim sejuk di Finland.

## Sejarah
Laut Barents dahulu dikenali di Rusia sebagai **Murmanskoye Morye**, atau "Laut Murmans" (yakni Norway); dan di sebelah timur di muara Sungai Pechora, laut ini dikenali sebagai **Pechorskoye Morye**, yakni Laut Pechora. Laut ini dinamakan untuk menghormati Willem Barents, pelaut dan penjelajah Belanda. Barents merupakan pemimpin ekspedisi awal ke Utara Jauh pada akhir abad ke-16. Pemetaan laut diselesaikan pada tahun 1933 dengan peta penuh yang diproduksi oleh ahli geologi kelautan Rusia Maria Klenova. Selama Perang Dingin, Kesatuan Soviet menggunakan bahagian selatan laut sebagai lokasi kapal selam misil balistik, yang kemudian dilanjutkan oleh Rusia. Eksplorasi minyak di Laut Barents bermula pada 1970-an, dan dilakukan oleh kedua-dua negara.

## Rujukan

## Pautan luar
* euroarctic.com  Layanan berita kawasan Barents dari Norwegian Broadcasting Corp (NRK), Swedish Radio (SR) dan STBC Murman.
*  WWF Barents Sea Ecoregion Pemeliharaan di Laut Barents.
*  Environment, climate change, and history of exploration (Barents' wintering).
*  Oil and gas in the Barents Sea - A perspective from Norway
Pelangi (kumpulan muzik)

**Pelangi** ialah sebuah kumpulan pop Malaysia, dianggotai oleh A. Ali dan John Goh. Ali menubuhkan Pelangi selepas meninggalkan kumpulan Kembara. Kumpulan ini meraih kejayaan pada 1980-an, terkenal menerusi lagu-lagu hits mereka seperti "Biarku Menjadi Lilin" dan "Aku Jambatan Buatmu".

## Sejarah
Pelangi ditubuhkan pada September 1984 oleh A. Ali selepas beliau keluar daripada kumpulan Kembara. John Goh menyertai beliau tidak lama kemudian, sekaligus melengkapkan kumpulan ini sebagai sebuah duo. Mereka kemudian menandatangani kontrak rakaman bersama LIFE Records sebaik sahaja tiba ke Kuala Lumpur setelah mendapat tawaran bekerja di kelab malam dan merakamkan album pertama mereka di bawah kelolaan oleh Razzi M. Sebelum berangkat ke KL, Ali dan John terlebih dahulu memperdengarkan beberapa lagu yang akan dimuatkan dalam album pertama mereka.

Album sulung mereka, *Kisah Baba dan Nyonya*, dikeluarkan pada 1984, diikuti oleh album kedua, *Ingat-Ingat Lupa* (1985) dengan kebanyakan lagu yang dimuatkan dalam album ini, dicipta oleh Ali. Pada tahun berikutnya, album ketiga mereka pula menyusul dengan tajuk *Kesempatan Yang Datang* (1986). Single pertama yang dikeluarkan untuk album ini ialah "Biarku Menjadi Lilin", ciptaan Ali manakala liriknya ditulis oleh Habsah Hassan. Lagu ini berjaya menjulang nama Pelangi sekaligus menjadi lagu tandatangan mereka. Pada tahun 1987, album keempat mereka, *Dari Pancaran* telah dikeluarkan.

Dalam tahun yang sama, mereka diundang menjayakan persembahan di Konsert Seruan 88 anjuran Perbadanan Kemajuan Sentosa (SDC). Konsert itu turut dijayakan oleh beberapa artis termasuk, D'Episodes, Last Minute dan Noraniza Idris. Pelangi melancarkan album kelima dan terakhir mereka, *Jauh Perjalanan* pada 1989.

## Diskografi

### Album studio
* *Kisah Baba dan Nyonya* (1984)
* *Ingat-Ingat Lupa* (1985)
* *Kesempatan Yang Datang* (1986)
* *Dari Pancaran* (1987)
* *Jauh Perjalanan* (1989)

### Album kompilasi
* *Pelangi: 10 Best of the Best Vol. 1* (2003)
* *Pelangi: Best of the Best Vol. 2* (2003)
* *Kau Bintang Ku: Koleksi 30 Lagu-Lagu Abadi* (2014)

### Single
* "Kisah Baba dan Nyonya" (1984)
* "Lukisan Wajah Cinta" (1985)
* "Ingat-Ingat Lilin" (1985)
* "Kesempatan Yang Datang" (1986)
* "Biarku Menjadi Lilin" (1986)
* "Aku Jambatan Buatmu" (1987)
* "Terluka" (1987)
* "Jauh Perjalanan" (1989)

## Rujukan

## Pautan luar
* Pelangi di Discogs
Mauritius di Sukan Olimpik Musim Panas 2020

**[[Mauritius]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan ke-10 Mauritus dalam Sukan Olimpik Musim Panas sejak 1984. 

## Peserta
Seramai 8 orang atlet mewakili Mauritius dalam enam sukan;

## Rujukan
Kabeer Singh Maand

**Kabeer Singh Maand A/L Geswant Singh** (lahir 25 Aug 1983) is an entrepreneur.

## Career
Kabeer Maand started dabbling in the world of Information Technology in 2016 and started developing the EZWEZY delivery application. In 2019 through the company VERTEX TECHNOLOGY SOLUTIONS SDN. Ltd. has introduced an e-Hailing application for devices called Ridez.

In 2020, When the World was hit by the disaster of COVID-19, the Ridez e-Hailing application has started to decrease in demand, then Kabeer Maand ceased  operation of the Ridez application.

On June 2020 Kabeer made a come back when he launched the iHantar mobile application

In 2022 he collaborated with a taxi driver activist known as Kamal to develop an application branded TAXI4U, In 2023 May was appointed as Director for inDrive Malaysia and diver the application to be legally licensed in the month of July 2023.

As of August 2024 he has official resigned as director of inDrive Malaysia in the midst of taking up the role if a CEO in a new eHailing (Ride Hailing).

## Personal Life
Kabeer is the eldest of three siblings. On November 11, 2018, Kabeer legally married of Malindar Kaur Sandhu.

## Reference


## External

*
Rimar Callista

**Rimar Callista**, S.T. () merupakan seorang penyanyi dan pelakon Indonesia. Dia adalah pemenang acara *Indonesian Idol musim kesebelas* pada tahun 2021 yang disiarkan oleh stesen televisyen RCTI.

## Pendidikan
* SMA Al Azhar BSD (2012-2015, jurusan IPA)
* Universitas Trisakti (2015-2020, jurusan Teknik Perminyakan)

## Diskografi
### Single

## Rujukan

## Pautan luar
* 
* 
* Rimar Official di YouTube
*RimarVEVO di YouTube
Kempen Tunisia

**Kempen Tunisia** (juga dikenali sebagai **Pertempuran Tunisia**) merupakan siri pertempuran yang berlaku di Tunisia semasa Kempen Afrika Utara dalam Perang Dunia II, antara tentera Paksi dan Bersekutu. Pihak Bersekutu terdiri daripada Tentera Imperial British, termasuk kontinjen Greece, bersama kor Amerika dan kor Perancis. Pertempuran ini dimulakan dengan kejayaan awal oleh tentera Jerman dan Itali tetapi halangan besar pembekalan menyebabkan kekalahan muktamad pihak Paksi. Lebih 250,000 askar Jerman dan askar Itali telah menjadi tawanan perang, termasuk sebahagian besar Afrika Korps.

## Lihat juga
* Tentera Darat Panzer Afrika

## Nota
**Nota kaki**

**Petikan**

## Rujukan
* 
* 
*  published in 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pautan luar

* The Green Howards Regimental History, – Bill Cheall's Story
* The Irish Brigade: 38th (Irish) Brigade at Bou Arada and Medjez el-Bab, January–April 1943
*
Ibu tumpang

Kaedah **ibu tumpang** ialah suatu kaedah kesuburan yang sering disokong oleh perjanjian berasaskan perundangan, di mana seorang wanita ("ibu tumpang") bersetuju untuk melahirkan anak bagi pihak pasangan lain yang akan menjadi ibu bapa anak selepas kelahiran. Kaedah ini boleh dilakukan secara tradisional atau secara gestasi, yang dibezakan oleh asal genetik telur. Kaedah secara gestasi cenderung lebih lazim daripada cara tradisional dan dianggap kurang kompleks dari segi perundangan.

Seseorang wanita mungkin mencari ibu tumpang ketika kehamilan tidak dapat dilakukan atas sebab-sebab perubatan, iaitu ketika risiko kehamilan terlalu berbahaya bagi wanita asal, atau ketika seorang atau sepasang lelaki ingin memiliki anak. Kaedah ini dianggap sebagai salah satu daripada pelbagai teknologi pembiakan dibantu.

Dalam pengaturan ibu tumpang, pampasan wang mungkin atau tidak terlibat. Penglibatan wang dalam hal ini itu dikenali sebagai penumpangan secara komersial. Kesahan dan kos ibu tumpang adalah berbeza antara bidang kuasa, dan kadang-kadang menimbulkan masalah dalam perundangan. Pasangan yang mencari ibu tumpang di negara yang melarang kaedah ini kadangkala pergi ke negara yang mengizinkannya. Di beberapa negara, kaedah ibu tumpang hanya sah tanpa bayaran wang.

Di negara di mana tawaran komersial adalah sah, pasangan boleh menggunakan pertolongan agensi pihak ketiga untuk membantu proses ibu tumpang dengan mencari wanita sasaran dan mengatur kontrak ibu tumpang dengannya. Agensi-agensi ini sering memeriksa ujian psikologi dan perubatan ibu tumpang untuk menjamin peluang terbaik dalam kehamilan dan kelahiran yang sihat. Mereka juga biasanya memudahkan semua masalah perundangan berkenaan ibu bapa dan ibu pengganti.

## Rujukan

## Pautan luar
*  "Surrogacy", *Better Health Channel*, Kerajaan Negeri Victoria, Australia
Kabinet (perabot)

Sebuah **kabinet** ialah peti atau almari dengan rak dan/atau laci untuk menyimpan atau mempamerkan barangan. Sebilangan kabinet boleh diletakkan secara bebas sementara kabinet-kabinet lain dipasang di dinding seperti kabinet ubat. Kabinet biasanya terbuat daripada kayu, dilapisi keluli (lazim bagi kabinet ubat) atau bahan sintetik. Kabinet gred komersial biasanya mempunyai substrat papan partikel melamin dan ditutup dengan lamina hiasan bertekanan tinggi, biasanya disebut sebagai Wilsonart atau Formica.

Kadang-kadang, sebuah kabinet mempunyai satu atau lebih pintu di bahagian depan yang dipasang dengan perkakasan pintu, dan kadang-kadang memiliki kunci. Kabinet mungkin mempunyai satu atau lebih pintu, laci, dan/atau rak. Sebuah kabinet pendek sering mempunyai permukaan yang dikemaskan di bahagian atas yang dapat digunakan sebagai tapak pameran atau sebagai permukaan kerja, seperti tapak permukaan perabot di dapur.

## Rujukan

* Lee Jesberger (2007). * Pro Woodworking Tips.com*.
* Ernest Joyce (1970). *Encyclopedia of Furniture Making*. Revised and expanded by Alan Peters (1987). Sterling Publishing.  (Original edition),  (Paperback)
* John L. Feirer (1988). *Cabinetmaking and Millwork*, Fifth Edition. Glencoe Publishing Company. 

## Pautan luar
*
Pesimisme

**Pesimisme** ialah sikap mental yang negatif, di mana hasil yang tidak diingini dijangkakan daripada situasi tertentu. Pesimis cenderung memberi tumpuan kepada perkara negatif dalam kehidupan secara umum. Soalan biasa yang diajukan untuk menguji pesimisme ialah "Adakah gelas itu separuh kosong atau separuh penuh?"; dalam keadaan ini, seorang pesimis dikatakan melihat gelas setengah kosong, sementara seorang optimis dikatakan melihat gelas itu separuh penuh. Sepanjang sejarah, sikap pesimis telah memberi kesan kepada semua bidang pemikiran utama.

Sementara itu, konsep **pesimisme falsafah** merujuk kepada fahaman yang memandang dunia dengan cara yang sangat anti-optimistik. Bentuk pesimisme ini bukanlah kecenderungan emosi seperti istilah lazim. Sebaliknya, ini adalah falsafah atau pandangan dunia yang secara langsung menentang gagasan kemajuan dan apa yang boleh dianggap sebagai tuntutan optimisme berdasarkan kepercayaan. Pendukung fahaman ini sering kali juga penurut nihilisme yang percaya bahawa kehidupan tidak mempunyai makna atau nilai intrinsik. Walau bagaimanapun, tindak balas mereka terhadap keadaan ini sangat bervariasi dan sering mengesahkan kehidupan.

## Rujukan

## Pautan luar
*
*
Renang di Sukan Paralimpik Musim Panas 2020

**Renang di [[Sukan Paralimpik Musim Panas 2020]]** akan diadakan di Pusat Akuatik Tokyo. Setelah Sukan Paralimpik 2020 ditangguhkan ke 2021, acara ini akan diadakan dari 25 Ogos hingga 3 September 2021.

## Kategori

* Gaya bebas, diwakili dengan huruf **S**
* Gaya kupu-kupu, diwakili dengan huruf **S**
* Kuak lentang, diwakili dengan huruf **S**
* Gaya dada, diwakili dengan huruf **SB**
* Acara rampai, diwakili dengan huruf **SM**

### Klasfikasi
Terdapat 10 kelas sukan bagi acara renang:

* **S1/SB1 -S10/SB10:** Atlet yang mempunyai kecacatan fizikal
* **S11/SB11-S13/SB13:** Atlet yang mempunyai kecacatan penglihatan.
* **S14/SB14:** Atlet yang mempunyai kecacatan intelektual.

Semakin kecil nombor kelas semakin serius kecacatan yang ada pada atlet tersebut. Bagi acara berganti-ganti, jumlah nombor kelas atlet sesebuah pasukan tidak boleh melebihi satu mata yang telah ditetapkan. Contohnya, kombinasi tiga atlet kelas S8 dan seorang atlet kelas S10 swimmer adalah dibenarkan dalam acara gaya bebas berganti-ganti 34 mata (8 + 8 + 8 + 10 = 34).

## Penyertaan

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Takwim

Semua pertandingan peringkat awal akan berlangsung pada sesi pagi (dari 9:00 hingga 11:45) manakala pertandingan peringkat akhir akan berlangsung pada sesi petang (dari 17:00 hingga 21:00) pada hari yang sama.

## Jadual pingat
Sumber: Paralimpik

## Pemenang

### Lelaki

#### Gaya bebas

#### Kuak lentang

#### Gaya dada

#### Gaya kupu-kupu

#### Rampai individu

### Perempuan

#### Gaya bebas

#### Kuak lentang

#### Gaya dada

#### Gaya kupu-kupu

#### Rampai individu

### Berganti-ganti

#### Gaya bebas

#### Rampai

## Rujukan

## Pautan luar
* Buku Keputusan. Jawatankuasa Pengelola Sukan Olimpik dan Paralimpik Tokyo 2020. 3 September 2021
Optimisme

*'Optimisme* ialah sikap yang mencerminkan kepercayaan atau harapan bahawa hasil daripada usaha tertentu, atau hasil suatu perkara secara am akan bersifat positif, baik dan berpihak kepada kemahuan seseorang. Ungkapan umum yang digunakan untuk menggambarkan optimisme berbanding sikap berlawanan, pesimisme, ialah analogi gelas berisi air hingga ke titik tengah: seorang optimis dikatakan melihat gelas itu setengah penuh, sementara pesimis melihat gelas itu setengah kosong.

Istilah ini berasal dari bahasa Latin *optimum*, yang bermaksud "terbaik". Bersikap optimis, daripada segi bahasa, ditakrifkan sebagai mengharapkan hasil terbaik dari situasi tertentu. Ini biasanya disebut dalam psikologi sebagai optimisme bercenderung. Ini mencerminkan kepercayaan bahawa keadaan masa depan akan berjalan dengan baik. Atas sebab ini, ini dilihat sebagai sifat yang memupuk daya tahan ketika menghadapi tekanan.

Teori optimisme merangkumi model kecenderungan dan model gaya penerangan. Kaedah untuk mengukur optimisme telah dikembangkan dalam kedua-dua sistem teori, seperti pelbagai bentuk ujian orientasi bagi definisi optimisme yang asli, atau soal selidik gaya yang dirancang untuk menguji optimisme daripada segi gaya penjelasan.

Variasi optimisme dan pesimisme mungkin dapat diwarisi dan mencerminkan sistem sifat biologi hingga tahap tertentu. Optimisme juga dipengaruhi oleh faktor persekitaran, termasuk persekitaran keluarga, dengan beberapa pihak menunjukkan bahawa sifat ini dapat dipelajari. Optimisme juga boleh dikaitkan dengan kesihatan diri.

## Rujukan

## Pautan luar
*
Institut Teknologi India

**Institut Teknologi India** (**IIT**, , ) ialah kumpulan institut pendidikan tinggi di India yang menumpukan kepada bidang kejuruteraan dan teknologi. IIT diatur oleh Akta Institut Teknologi 1961, sebuah akta parlimen yang telah menyatakan mereka sebagai "lembaga kepentingan nasional", dan menyerahkan kekuasaan, tugas dan kerangka kerja kepada pentadbiran IIT. IIT diciptakan untuk melatih golongan akademik dan jurutera dengan tujuan mengembangkan tenaga kerja untuk mendukung pengembangan ekonomi dan sosial India. IIT terdaftar sebagai institut awam di bawah perundangan India. Kini, akta 1961 tersbut menyenaraikan 23 buah institut rasmi.

## Rujukan

## Pautan luar
*  Majlis IIT
*Akta Institut Teknologi 1961 (PDF)
Rwanda di Sukan Olimpik Musim Panas 2020

**[[Rwanda]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan kesepuluh Rwanda dalam Sukan Olimpik Musim Panas sejak 1984.

## Peserta
Hanya enam atlet mewakili Rwanda dalam tiga sukan;

## Rujukan
Mandat syurga

**Mandat syurga** atau ***Tianming*** () ialah sebuah doktrin dalam falsafah Cina yang menyatakan bahwa seorang maharaja Cina merupakan orang-orang yang terpilih oleh *[[Tian]]* (天, "syurga") untuk memerintah. Penerima *Tianming* disebut sebagai *tianzi* (天子), yang kemudian akan menjadi pemerintah dinasti Cina.

*Tianming* pertama kali digunakan oleh pemerintah Dinasti Zhou (1046-256 SM) yang menggulingkan Dinasti Shang (1600-1046 SM) sebagai justifikasi bahwa mereka memperoleh perintah dan mandat dari *Tian* untuk menggantikan kepemimpinan yang dinilai sudah tidak layak. Mandat syruga ini selanjutnya digunakan terus-menerus oleh pelbagai maharaja sepanjang sejarah China sebagai bentuk kesahan pemerintahan.

Mandat syurga diberikan kepada mereka yang dikira layak memerintah, dan akan dicabut apabila mereka didakwa tidak layak lagi memerintah - di mana selanjutnya mandat akan diberikan kepada orang lain yang dianggap lebih layak. Penggulingan dinasti-dinasti dianggap sebagai hilangnya mandat syurga daripada mereka, dan mereka yang berjaya menggulingkannya memperoleh Mandat Langit yang baru. Bencana dianggap sebagai hilangnya restu *Tian* untuk memberikan mandatnya kepada pemerintah yang memerintah saat itu, sehingga munculnya pemberontakan terhadap pemerintah dan dinasti.

## Rujukan
Permainan gacha

Suatu **permainan ** ialah sejenis genre permainan video yang menerapkan sistem  yang lazim digunakan dalam mesin layan diri permainan. Serupa dengan sistem kotak harta, permainan *gacha* menggalakkan para pemain untuk membelanjakan mata wang dalaman untuk memperoleh suatu barangan rawak. Kebanyakan permainan ini adalah percuma, tetapi sistem  ini memberikan galakan kepada para pemain untuk membelanjakan wang nyata.

Sistem  mula diterapkan secara meluas pada awal 2010-an, terutamanya di Jepun. Hampir semua permainan mudah alih terhangat di Jepun menggunakannya, dan telah sebati dalam budaya permainan mudah alih Jepun. Permainan mudah alih negara jiran, China dan Korea juga semakin banyak menerapkan model *gacha* dalam permainan yang dibangunkan.

## Hukum dalam Islam
Terdapat perbincangan muamalat membincangkan sifat pemerolehan barangan yang ditawarkan dalam permainan jenis ini yang tidak boleh ditentukan secara kekal (*gharar*) lalu boleh dianggap sebagai suatu bentuk perjudian yang haram dalam Islam.

## Rujukan
Dendam (drama)

***Dendam*** adalah merupakan sebuah drama yang diarahkan pengarah Adam Hamid yang bertemakan thriller dan dendam. Dibintangi oleh pelakon baharu dari Singapura iaitu Rima Melati Adams, Alif Satar, Noniswara, Aqasha, Khaty Azian, Zarynn Min serta ramai lagi. Drama ini mulai disiarkan sebanyak 26 episod pada setiap hari Selasa iaitu bermula pada 24 Jun 2008 disaluran TV3.

## Sinopsis
Drama ini mengisahkan Misha (Rima Melati Adams) yang sering didera secara fizikal dan mental sejak dari kecil lagi oleh makciknya, Zana (Noniswara).  Bapa Misha telah meninggal dunia akibat kemalangan jalan raya dan ibunya Narimah (Khaty Azean) pula mengalami penyakit lumpuh. Kejadian malang yang menimpa ibu bapanya menjadikan Misha dan adiknya Amir (Alif Satar) telah kehilangan kasih sayang dan terpaksa meneruskan kehidupan di pusat jagaan anak-anak yatim. 

Kesedihan dan kesusahan yang membelenggu Misha dan Amir tidak terhenti di situ sahaja apabila adik-beradik Narimah iaitu Zana, Helmi (Rosli Idris) dan Fikri (Erry Putra) mengetahui Misha dan Amir mewarisi duit insuran bapa mereka.  Zana mengambil Misha dan Amir daripada rumah anak2 yatim dan menyalahgunakan duit mereka itu, malah turut mendera mereka.

Setelah Misha meningkat dewasa, bermulalah episod baru dalam hidupnya sebagai pendendam dan mula melakukan jenayah pembunuhan satu-persatu terhadap mereka yang telah menganiayainya. Sebaliknya Amir membesar sebagai seorang pemuda yang baik dan amat menyayangi Zana kerana dalam hematnya, Zana telah bersusah-payah membesarkan dia dan kakaknya tanpa mengetahui kejahatan yang telah dilakukan Zana terhadap kakaknya.

## Pelakon
* Rima Melati Adams sebagai Misha
* Alif Satar sebagai Amir
* Noniswara sebagai Zana 
* Khaty Azian sebagai Narimah 
* Rosli Idris sebagai Helmi
* Erry Putra sebagai Fikri
* Roy Azman sebagai Badrul
* Aqasha sebagai Nizam
* Zarynn Min sebagai Liza
* Puteri Sarah sebagai Zita
* Khairil Anwar sebagai Khairi
* Puteri Fateen sebagai Marissa Sara
* Syahirah Juaimi sebagai Misha (kecil)
* Fazli Daniel sebagai Amir (kecil)

## Rujukan
Batu Caves (kawasan negeri)

**Batu Caves** ialah bekas kawasan pilihan raya negeri yang telah diwakili oleh Dewan Undangan Negeri (DUN) Selangor sejak tahun 2004 sehingga 2018.

Kawasan pilihan raya ini dimandatkan dengan mengembalikan seorang Ahli Dewan Undangan Negeri (ADUN) kepada Dewan Undangan Negeri Selangor di bawah sistem pengundian pemenang undi terbanyak yang lalu.

## Sejarah
Kawasan ini telah diciptakan pada tahun 2003 dan Batu Caves juga merupakan tarikan utama di Selangor. Ia terletak di negeri Selangor. Pada tahun 2018, Suruhanjaya Pilihan Raya Malaysia telah mengesyorkan kawasan negeri ini, Batu Caves untuk dipinda. Kini, ia dikenali sebagai Sungai Tua. Kawasan ini dipinda kerana perubahan sempadan atau nama asalnya tidak sesuai digunakan lagi. Berdasarkan warta yang diperakui pada 29 April 2016, kawasan pilihan raya ini mempunyai 12 daerah mengundi iaitu Wira Damai, Taman Jasa, Sungai Tua, Kampung Nakhoda, Kampung Laksamana, Selayang Baharu Empat, Selayang Baharu Lima, Taman Selayang, Taman Batu Caves, Pekan Batu Caves Lama, Batu Caves dan Batu 8 Sungai Tua. Masing-masing mempunyai satu atau lebih pusat pengundian, jadual di bawah ialah senarai nama pusat pengundian. 

### Sejarah perwakilan

## Demografi

Menurut pilihan raya negeri Selangor 2013, sebanyak 30,869 orang pengundi yang berdaftar yang terdiri daripada empat jenis kaum utama di Malaysia iaitu Melayu, Cina, India dan lain-lain.  Kebanyakkannya pengundi ialah beretnik Melayu dengan peratusan sebanyak 59.65, kemudian diikuti oleh etnik Cina (13.85%), India (24.78%) dan paling sedikit ialah lain-lain (1.35%).

## Keputusan pilihan raya

## Rujukan


## Pautan luar
*
Seni khat Parsi

**Seni khat Parsi/Iran** () merupakan seni kaligrafi dalam bahasa Parsi. Ini adalah salah satu bentuk-bentuk seni yang paling dihormati sepanjang sejarah Iran serta komuniti berbahasa Parsi di Afghanistan.

## Sejarah

### Nasta'liq

Selepas penaklukan Islam ke atas Parsi pada abad ketujuh, bangsa Parsi menerapkan abjad Arab ke dalam bahasa mereka lalu membangunkan skrip tulisan mereka sendiri. Di samping 28 abjad asal Arab, empat lagi abjad tambahan diterapkan oleh orang Parsi lalu membentuk tulisan Parsi pada masa kini.

Kira-kira seribu tahun lalu, Ibn Muqlah () dan adik-beradiknya mencipta enam jenis seni khat Parsi, yakni Mohaqiq, Reyhan, Sols, Naskh, Toqi and Riqa'. Jenis-jenis ini lazim selama empad abad dalam budaya Parsi. Pada abad ketujuh Hijrah, Hassan Farsi Kateb menggabungkan khat Naskh dan Riqa' lalu membentuk seni khat Ta'liq. Pada abad ke-14, Mir Ali Tabrizi menggabungkan pula khat Naskh dan Ta'liq lalu mencipta seni khat Nas’taliq. Dalam 500 tahun terkini, Nastaʿlīq telah menjadi gaya khat utama dalam penulisan skrip Arab-Parsi.

## Rujukan

## Pautan luar

*Ḡolām-Ḥosayn Yūsofī, Calligraphy, *Encyclopaedia Iranica*, di http://www.iranicaonline.org/articles/calligraphy
Mir Ali Tabrizi

**Mir Ali Tabrizi** () ialah seorang jurukhat Iran pada abad ke-14, yang diangkat sebagai pencipta gaya khat Nasta'liq. Penciptaan ini menjadikan beliau digelar sebagai *Qodwat al-Kottab* ("ketua kitab"). Gaya khat ini dicipta beliau melalui penggabungan dua seni khat yang ada pada masa itu - khat Naskh dan Ta'liq).

Tidak banyak perincian tentang kehidupannya yang diketahui, melainkan bahawa beliau menetap di kota Tabriz secara utamanya. Sumber mengatakan bahawa beliau hidup meninggal dunia pada abad ke-14.

## Rujukan

### Sumber
*
National September 11 Memorial & Museum

**National September 11 Memorial & Museum** (juga **9/11 Memorial & Museum**) ialah sebuah tugu peringatan serta muzium di Bandar Raya New York yang dibina untuk mengenang peristiwa serangan 11 September pada 2001 yang membunuh 2,977 orang serta pengeboman World Trade Center 1993 yang membunuh enam orang. Tugu peringatan ini dibina di tapak bangunan World Trade Center (WTC) sendiri yang dimusnahkan dalam serangan itu. Kompleks ini diuruskan oleh persatuan tidak berasaskan keuntungan yang bertugas untuk memperoleh dan menguruskan dana bagi pengurusan kompleks.

## Sejarah

### Pembinaan
Pada 13 Mac 2006, para buruh binaan tiba di tapak WTC untuk mula bekerja dalam projek *Reflecting Absence*. Beberapa waris mangsa serta sebilangan penduduk berkumpul dan berprotes pada hari itu kerana inginkan tugu peringatan dibina di atas tanah. Walaupun begitu, presiden yayasan peringatan berkata bahawa pihaknya telah berbincang dan berkeputusan dengan waris-waris mangsa, dan kerja pembinaan terus dilakukan.
Pada Mei, kos pembinaan tugu peringatan dilaporkan telah melebihi $1&nbsp;bilion. Datuk Bandar Michael Bloomberg menyuarakan kebimbangan bahawa kos sebanyak itu adalah tidak wajar.

Pada 2006, atas permintaan Bloomberg dan Gabenor George Pataki, pembina Frank Sciame menjalankan analisis selama sebulan termasuk keluarga mangsa, komuniti di Manhattan, para arkitek dan hakim pertandingan reka bentuk. Dengan ini, analisis mencadangkan perubahan pada reka bentuk yang membolehkan kos pembinaan dikurangkan kepada bajet di bawah $500&nbsp;juta.

Pada Julai 2008, *Survivors' Staircase* diletakkan di ke batuan dasar tapak, menjadikan ini sebagai artifak pertama yang diletakkan di muzium. Kawasan asas tapak siap menjelang akhir Ogos. Pada 2 September, para pekerja mendirikan tiang pertama berjisim  berdekatan tapak asal North Tower. Pada masa itu, kira-kira 70 peratus kontrak pembinaan telah atau sedia diberi. Sebanyak  keluli dipasang di kawasan taman peringatan. Pada April 2010, rangka keluli kawasan kolam telah dipasang sepenuhnya, dan 85 peratus konkrit telah dituang. Pada 22 April, kerja salutan granit pada kolam telah bermula. Penyalutan pada kolam utara siap pada Jun, dan para pekerja beralih ke kolam selatan. Pada Julai, hantaran tanah terawal tiba, dan pada Ogos, penanaman pokok di kawasan taman telah bermula. Ujian air terjun di kolam utara bermula pada November 2010.

Pada 12 September 2011, hari selepas ulang tahun kesepuluh kejadian, taman peringatan dibuka kepada orang awam dengan peraturan ketat oleh pihak pengarah yayasan. Dari 11 September 2011 25 Mei 2014, kawasan taman berada dalam suatu "tempoh peralihan" tatkala kawasan taman dikelilingi projek-projek WTC lain. Jumlah pelawat mencecah sejuta orang selepas kira-kira tiga bulan.

## Rujukan

## Pautan luar

* 
*  Gambar-gambar tugu peringatan
Balisong

***Balisong*** ialah sejenis pisau lipat yang berasal dari Filipina. Ciri pisau ini ialah dua batang tempat pegangan yang berputar berlawanan di sekitar puting sehingga apabila ditutup, bilah dapat disembunyikan di dalam alur di pegangan. Suatu selak memegang pegangan bersama, biasanya dipasang pada yang menghadap ke tepi pemotong.

*balisong* lazim digunakan oleh orang Filipina, terutama yang berada di wilayah Tagalog, sebagai alat bela diri serta utiliti. *balisong* berongga juga digunakan sebagai pisau cukur lurus sebelum pisau cukur konvensional tersedia di Filipina. Bagi pengguna terlatih, pisau ini boleh dibawa dengan cepat menggunakan satu tangan. Pisau ini juga digunakan dalam pertunjukan seni atau hiburan. Versi pisau tumpul "pelatih" ini tersedia dan boleh digunakan untuk melakukan gaya-gaya tanpa risiko kecederaan.

Pisau itu kini diharamkan di sebilangan negara, selalunya di bawah undang-undang yang sama dan dengan alasan yang sama bahawa pisau lipat atau senjata tersembunyi adalah dilarang. Di Filipina, ia tidak lagi biasa digunakan di kawasan bandar seperti di masa lalu.

## Sejarah
Asal-usul pisau ini adalah tidak jelas. Sejarah lisan mendakwa bahawa *balisong* pertama kali diciptakan di Filipina pada sekitar 800 Masihi. Walau bagaimanapun, tidak ada bukti dokumentasi atau arkeologi yang menyokongnya. Pengeluaran besar-besaran *balisong* di Filipina hanya dapat dibuktikan bermula pada awal 1900-an. Dakwaan lain ialah *balisong* pada awalnya merupakan penyesuaian alat pengukur Perancis yang disebut *pied du roi* ("kaki raja") yang diciptakan antara 1500-an hingga akhir 1700-an. Namun begitu, cara alat ini diperkenalkan ke Filipina adalah tidak diketahui. Terdapat teori bahawa pisau ini mungkin diperkenalkan oleh pelaut Empayar Sepanyol yang kemudian bersekutu dengan Perancis.

Terdapat beberapa etimologi bagi nama "balisong". Satu teori mengatakan bahawa *balisong* pada asalnya ialah nama sebuah barangay di Taal, Batangas. Barangay itu, bersama-sama barangay jiran Pandayan dikatakan sebagai salah satu pusat-pusat pertukangan besi utama Filipina, dan juga menghasilkan pisau-pisau lain seperti pisau bolo. Satu lagi pendapat mengatakan bahawa perkataan *balisong* merupakan paduan daripada dua perkataan Tagalog *bali* (patah) dan *sungay* (tanduk), berdasarkan dakwaan bahawa pisau ini pada awalnya diperbuat daripada tanduk-tanduk haiwan.

## Rujukan

## Pautan luar
*
Suria Di Cordoba

***Suria Di Cordoba*** adalah merupakan sebuah drama bersiri romantik arahan pengarah Mohd Feroz Abd Kader yang disiarkan pada tahun 2011. Dibintangi oleh Sari Yanti, Adi Putra, Fahrin Ahmad, Alif Satar, Lisdawati, Normah Damanhuri, Anzalna Nasir, Rahimah Rahim dan ramai lagi. Drama ini telahpun disiarkan sebanyak 26 episod bermula pada setiap hari Selasa, pada 7 Jun 2011, jam 9 malam di Astro saluran 105 Astro Prima.

## Sinopsis
Drama ini menceritakan tentang seorang gadis moden campuran Melayu-Sepanyol iaitu Suria Khadijah Parker (Sari Yanti), yang memilih menjadi aktivis untuk membebaskan dirinya dari dunia kebendaan.

Suria yang selama ini bekerja dibawah arahan majikannya, iaitu Indra Putra (Adi Putra) bagaimanapun bertekad mengambil keputusan untuk berhenti walaupun dibayar dengan gaji yang lumayan. Ini kerana Suria tidak tahan dengan sikap dan kerenah Indra yang selalu memperkecilkan serta memperlekehkan dirinya.

Dalam usaha untuk menjejaki sejarah cinta kedua ibu-bapanya yang bermula di Cordoba, dia pula diuji oleh Allah dengan cinta yang luar biasa. 

Sewaktu di Sepanyol akan berlakunya sedikit konflik percintaan yang belaku antara Suria dengan dua jejaka iaitu Tengku Huzir (Fahrin Ahmad) dan Indra Putra.

## Pelakon
* Sari Yanti sebagai Suria Khadijah Parker
* Adi Putra sebagai Indra Putra
* Fahrin Ahmad sebagai Tengku Huzir
* Alif Satar sebagai Rudy 
* Lisdawati sebagai Dr. Roziah
* Rahimah Rahim sebagai Mak Suria
* Normah Damanhuri sebagai Salmah
* Kamaliah Mat Dom sebagai Khatijah
* Nadia Mustafar sebagai Nina
* Anzalna Nasir sebagai Zara
* Rykarl Iskandar sebagai Indra Putra kecil

## Rujukan
Sierra Leone di Sukan Olimpik Musim Panas 2020

**[[Sierra Leone]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Mesir juga telah menyertai semua edisi Sukan Olimpik Musim Panas sejak 1968, kecuali pada 1972 kerana gagal menghantar atlet dan pada 1976 kerana menyertai boikot bersama negara Afrika lain.

## Peserta
Hanya empat orang atlet mewakili Sierra Leone dalam tiga sukan;

## Rujukan
Mira Sofea

***Mira Sofea*** adalah merupakan sebuah drama lipur lara arahan Along Kamaruddin yang diterbitkan pada tahun 2013. Dibintangi oleh Chacha Maembong, Sharnaaz Ahmad, Ryzal Jaafar, Salina Saibi, Aleza Shadan, Ku Fridah dan ramai lagi. Drama ini telahpun memulakan siarannya sebanyak 24 episod bermula pada tarikh 26 Ogos 2013 pada setiap hari Isnin hingga Jumaat, jam 5 petang di saluran Astro Prima dan Astro Maya HD. 

## Sinopsis
Mengisahkan tentang seorang gadis bernama Mira Sofea (Chacha Maembong) yang sering menjadi gadis kegilaan kepada anak tauke ikan bilis dikampungnya, iaitu Ryan (Sharnaaz Ahmad). Namun melihat sikap Ryan yang begitu obses terhadap dirinya membuatkan Mira menjadi sangat takut dengan Ryan dan mula menolak cintanya. Hal itu membuatkan Ryan menjadi sangat marah lalu menfitnah dan menganiaya Mira sehingga Mira dan ibunya dicerca dan dihina oleh orang-orang kampung. Hal itu membuatkan Mira rasa tertekan lalu bertekad untuk meninggalkan kampung halamannya dan mula berhijrah ke Kuala Lumpur. Disana Mira bertemu dan jatuh cinta dengan Azlan (Ryzal Jaafar), iaitu seorang lelaki yang begitu ikhlas dan tulus mencintainya. Ryan yang mengetahui Mira telah berpindah daripada kampung mereka kemudian mula menuju ke Kuala Lumpur lalu untuk mencari keberadaan Mira. Ryan yang kini mengetahui bahawa Mira kini mempunyai teman lelaki mencuba untuk memisahkan mereka disebabkan obsesinya terhadap gadis itu masih menebal dalam dirinya.

## Pelakon
* **[[Chacha Maembong]]** sebagai **Mira Sofea**
* '''Sharnaaz Ahmad''' sebagai **Rayyan**
* '''Ryzal Jaafar''' sebagai **Azlan**
* '''Salina Saibi''' sebagai **Eira**
* '''Ayda Jebat''' sebagai **Zara**
* **Hazzley Abu Bakar** sebagai **Badrul**
* '''Aleza Shadan'''
* '''Dilla Ahmad'''
* '''Ku Fridah'''
* '''Sharifah Shahora'''
* '''Dian P. Ramlee'''
* '''Ainina Ahmad B'''

## Rujukan
Pisau lipat

**Pisau lipat** ialah sejenis pisau yang boleh dilipat dengan satu atau lebih bilah yang dilipat ke dalam pemegang. Pisau ini juga dikenali sebagai pisau pena, walaupun pisau pena juga mungkin tergolong sebagai sebahagian pisau lipat. Panjang pisau lipat lazimnya ialah 5 ke 15 sentimeter (2 ke 6 inci). Pisau lipat ialah alat yang serba boleh, dan dapat digunakan untuk apa saja dari membuka sampul surat hingga memotong benang serta memotong sepotong buah dan digunakan sebagai alat pertahanan diri.

Pisau-pisau lipat terawal ditarikh wujud sejak awal Zaman Besi. Sebuah pisau lipat dengan pemegang diperbuat daripada tulang ditemui di tapak Budaya Hallstatt di Austria, bertarikh sekitar 600–500 SM. Selain itu, pisau lipat Iberia yang mungkin dihasilkan pada zaman pra-Rom juga ditemui di Sepanyol. Banyak bilah pisau lipat juga ditemui di tapak-tapak peradaban zaman Viking.

## Rujukan

## Pautan luar
*
Ring Fit Adventure

ialah sebuah permainan video senaman berperanan yang dibangunkan oleh Nintendo bagi konsol Nintendo Switch. Permainan ini dibangunkan bersama-sama dua komponen fizikal: Ring-Con, sebuah gelang yang dipegang para pemain dengan satu slot Joy-Con, dan pembelit yang dipakai pada gelang kaki pemain yang juga memiliki satu slot Joy-Con.

Permainan ini dilancarkan secara globat pada 18 Oktober 2019 dan menerima komen positif secara am oleh para pengkritik. Setakat pertengahan 2021, lebih 11 juta salinan permainan telah terjual, menjadikan permainan ini sebagai salah satu judul-judul Nintendo Switch yang terlaris dalam sejarah. Permintaan dan perhatian terhadap permainan ini memuncak pada 2020 dalam situasi pandemik COVID-19, tatkala pusat-pusat kesukanan dan senaman ditutup secara menyeluruh.

## Nota


## Rujukan

## Pautan luar
*  Laman rasmi
Arknights

***Arknights*** () ialah sebuah permainan video mudah alih percuma yang dibangunkan oleh syarikat China, Studio Montagne dan Hypergryph. Permainan video ini dilancarkan pada awalnya di China pada 1 Mei 2019, dan tempat-tempat lain di luar China pada 16 Januari 2020 serta pada 29 June 2020 di Taiwan. *Arknights* tersedia dalam platform Android dan iOS, dan mempunyai sistem permainan gacha.

## Rujukan

## Pautan luar
*  Laman rasmi antarabangsa
Phasmophobia

***Phasmophobia*** ialah sebuah permainan video seram indie yang dibangunkan dan dilancarkan oleh Kinetic Games. Permainan ini telah tersedia sebagai akses awal melalui Steam untuk Microsoft Windows pada September 2020 bersama-sama sokongan realiti maya. Permainan ini kemudian menjadi terkenal dalam pada masa selanjutnya oleh kerana banyak YouTuber dan penyiar Twitch terkenal yang bermain permainan ini sempena musim Halloween. Pada 15 Oktober, permainan ini menjadi permainan keenam paling popular di Twitch. Di samping itu, *Phasmophobia* juga menjadi permainan terlaris di Steam selama beberapa minggu pada bulan Oktober dan November 2020 secara global.

## Tatamain
Pemain menjadi satu daripada sekelompok pemburu hantu yang terdiri daripada sebanyak-banyaknya empat orang pemain yang dikontrak untuk mengurus hantu yang menetap di beberapa bangunan kosong seperti rumah, sekolah, penjara dan rumah sakit jiwa. Permainan ini memiliki empat belas jenis hantu dengan peri laku yang pelbagai. Hantu-hantu yang ada dalam *Phasmophobia* termasuk *spirit*, *wraith*, *phantom*, ''poltergeist'', *banshee*, ''jinn'', *mare*, *revenant*, *shade*, ''demon'', ''yurei'', ''oni'', ''yokai'' serta hantu lazim. Pemain perlu mengumpulkan pelbagai bukti untuk menentukan jenis hantu yang mereka hadapi. Tujuan akhir permainan ini bukanlah untuk mengalahkan hantu, melainkan menentukan jenis hantu serta menyelesaikan misi sampingan selagi dapat bertahan diri. Pemain berkomunikasi melalui ruang percakapan yang ada sebagai radius di sekitar pemain dan lewat portofon global yang dapat didengar oleh hantu di dalam game. Hantu juga dapat bereaksi kepada pembicaraan pemain melalui pengecaman ucapan. Pemain juga dapat menggunakan peralatan untuk menjalankan misinya seperti lampu UV, termometer, pengukur EMF, kamera CCTV, salib, papan Ouija, dan sebuah "*Spirit Box*" untuk berkomunikasi secara langsung dengan hantu. Alat-alat ini dapat digunakan bagi macam-macam tujuan daripada komunikasi, penyiastan, perlindungan diri dan mencari petunjuk jenis hantu.

## Rujukan

## Pautan luar
* Laman rasmi
Sudan Selatan di Sukan Olimpik Musim Panas 2020

**[[Sudan Selatan]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan kedua Sudan Selatan di Sukan Olimpik Musim Panas sejak 2016.

## Peserta
Berikut merupakan senarai atlet yang mewakili Sudan Selatan;

## Rujukan